Հիշեցնենք, թեև նոր Սահմանադրությամբ նախագահը պետության գլուխն է, սակայն թիվ մեկ պաշտոնյան, ըստ էության, վարչապետն է: Նախագահի փոխարեն նա է լինելու զինված ուժերի գերագույն հրամանատարը, վարչապետը նաև ղեկավարելու է Անվտանգության խորհուրդը: Զինված ուժերը նույնպես ոչ թե նախագահի, այլ Կառավարության ենթակայության ներքո են լինելու: Պատերազմ հայտարարելու կամ խաղաղություն հաստատելու մասին որոշում նախագահը չի կարող ընդունել, պետության արտաքին քաղաքականությունը ևս մշակում և իրականացնում է Կառավարությունը։